บาทเปิด 31.94 บาทต่อดอลลาร์  แข็งค่า
เงินบาทเปิดตลาด 31.94 บาทต่อดอลลาร์  กลับมาแข็งค่าตามภูมิภาคจากแรงขายดอลล์หลังเงินเฟ้อสหรัฐฯต่ำ แต่แนวโน้มยังอ่อนค่า
11 พ.ค. 2561

เงินบาทเปิดตลาด 31.94 บาทต่อดอลลาร์  กลับมาแข็งค่าตามภูมิภาคจากแรงขายดอลล์หลังเงินเฟ้อสหรัฐฯต่ำ แต่แนวโน้มยังอ่อนค่า
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.94 บาท/ดอลลาร์ จากเย็นวานนี้ที่ปิดตลาดที่ระดับ 32.06 บาท/ดอลลาร์
"เงินบาทกลับมาแข็งค่าอีกครั้งหลังเมื่อคืนตัวเลขเงินเฟ้อของสหรัฐฯออกมาต่ำกว่าคาด ทำให้มีแรงขายดอลลาร์ออกมา แต่ก็เป็นการเคลื่อนไหวตามทิศทางตลาดโลก อย่างไรก็ตาม คาดว่าในระยะสั้นนี้อาจจะยังมีแรงซื้อดอลลาร์กลับเข้ามาได้บ้าง ทำให้คาดว่ายังมีโอกาสที่ค่าเงินบาทจะกลับมาแตะระดับ 32 บาท/ดอลลาร์ได้อีก"นักบริหารเงินระบุ
นักบริหารเงิน คาดว่าเงินบาทจะเคลื่อนไหวในกรอบ 31.90-32.05 บาท/ดอลลาร์